CELEX: 52005XG0407(01)
Language: lt
Date: 2005-02-21 00:00:00
Title: 2005 m. vasario 21 d. Tarybos (švietimas, jaunimas ir kultūra) išvados dėl švietimo ir mokymo atsižvelgiant į lisabonos strategijos tarpinę peržiūrą

7.4.2005   
            
            
               LT
            
            
               Europos Sąjungos oficialusis leidinys
            
            
               C 85/1
            
         
      TARYBOS (ŠVIETIMAS, JAUNIMAS IR KULTŪRA) IŠVADOS
   
   2005 m. vasario 21 d.
   dėl švietimo ir mokymo atsižvelgiant į lisabonos strategijos tarpinę peržiūrą
   (2005/C 85/01)
   EUROPOS SĄJUNGOS TARYBA
   atsižvelgdama į
   
               1.
            
            
               2000 m. kovo 23–24 d. Lisabonos Europos Vadovų Tarybos nustatytą ir 2001 m. kovo 23–24 d. Stokholmo Europos Vadovų Tarybos dar kartą patvirtintą naują strateginį tikslą Europos Sąjungos „žiniomis grindžiamą ekonomiką padaryti pačia konkurencingiausia ir dinamiškiausia pasaulyje, pajėgią darniai augti, sukuriant daugiau ir geresnių darbo vietų, stiprinant socialinę sanglaudą“.
            
         
               2.
            
            
               Mokymosi visą gyvenimą, apimančio visas mokymosi formas ir visus švietimo bei mokymo lygius ir aspektus, svarų įnašą siekiant visų šių tikslų ir darnaus vystymosi, kurį pripažino ir Lisabonos Europos Vadovų Taryba.
            
         
               3.
            
            
               Tai, kad maždaug 33 milijonai žmonių Europos Sąjungoje nedirba; Europos dirbantieji sensta, o 32 % darbingo amžiaus gyventojų (78 milijonai) turi žemą kvalifikaciją. Tačiau per kitus penkerius metus tik 15 % naujai sukurtų darbo vietų bus skirta asmenims, baigusiems pagrindinę mokyklą, o 50 % naujai sukurtų darbo vietų reikės aukštos kvalifikacijos darbuotojų.
            
         
               4.
            
            
               Pasiektą pažangą, padarytą įgyvendinant „Švietimo ir mokymo 2010“ veiklos programą nacionaliniu ir Europos lygiu.
            
         
               5.
            
            
               Komisijos komunikatą 2005 m. pavasario Europos Vadovų Tarybai („Dirbti kartu augimo ir darbo vietų labui – Nauja Lisabonos strategijos pradžia“) ir poreikį nustatyti sritis, kuriose tolesnę pažangą galėtų remti Europos Vadovų Taryba.
            
         PABRĖŽIA, KAD
   
               6.
            
            
               Žinių visuomenė yra Lisabonos strategijos pagrindas. Todėl švietimo ir mokymo įnašas yra labai svarbus, kadangi jų metu įgyjami būtiniausi įgūdžiai ir sukuriamas kūrybinis potencialas.
               
                           —
                        
                        
                           Lisabonos konkurencingumo ir ekonomikos augimo tikslai gali būti pasiekti tik tada, jei į darbo rinką ateinantys jauni žmonės tinkamai parengiami suteikiant kokybišką švietimą ir mokymą pagal visuomenės raidą.
                        
                     
                           —
                        
                        
                           Veiksmingesnės investicijos į švietimą ir mokymą ženkliai padidina šalies nacionalinį produktą ir prisideda prie besimokančiųjų būsimų pajamų.
                        
                     
                           —
                        
                        
                           Dėl geresnės švietimo ir mokymo kokybės bei geresnio prieinamumo ir aktyvesnio dalyvavimo daugeliui žmonių ne tik suteikiama galimybė tobulėti, bet ir skatinamas darnus ekonomikos augimas, socialinė sanglauda bei sukuriama daugiau ir geresnių darbo vietų.
                        
                     
                           —
                        
                        
                           Didėjantis dalyvavimas ir pirminio švietimo ir mokymo etapo užbaigimo rodikliai turės teigiamą poveikį darbo jėgos kokybei, didins žmonių darbingumą ir taip sumažins valstybės išlaidas.
                        
                     
                           —
                        
                        
                           Aukštojo mokslo sektorius yra mokslinių tyrimų, švietimo ir naujovių kryžkelėje ir todėl yra pagrindinis Europos Sąjungos konkurencingumo elementas.
                        
                     
                           —
                        
                        
                           Jokia pažengusi ekonomika negali išsilaikyti nuolat netobulindama įvairaus amžiaus žmonių įgūdžių. Todėl mokymasis visą gyvenimą yra labai svarbus ir turi būti skatinamas visose valstybėse narėse. Jis padidina bendrą dirbančiųjų kvalifikacijos lygį, sudarydamas sąlygas žmonėms prisitaikyti prie greitai kintančių darbo rinkos poreikių ir naujų technologijų bei gerindamas profesinio ir geografinio mobilumo sąlygas. Šiuo atžvilgiu labai svarbios visiems skirtos informacinių ir komunikacinių technologijų (skaitmeninio raštingumo) bazinės mokymo programos.
                        
                     
         
               7.
            
            
               Darnaus augimo ir „daugiau ir geresnių darbo vietų“ klausimu švietimas ir mokymas yra geresnės kokybės darbo vietų kūrimo ir augimo pagrindas. Tai yra ypač aktualu žiniomis paremtose visuomenėse ir ekonomikose.
               
                           —
                        
                        
                           Daugiau darbo vietų gali būti sukuriama tik esant geresniam ir daugiau darbo vietų reikalaujančiam ekonomikos augimui; tam savo ruožtu reikia, kad darbo jėga turėtų įgūdžių ir kompetencijų, kurių reikia verslininkams ir bendrovėms.
                        
                     
                           —
                        
                        
                           Geresnės kokybės darbo vietos reiškia, kad darbuotojas turės aukštesnį kompetencijos lygį, o tai savo ruožtu reiškia didesnį asmens tobulėjimą visuose švietimo ir mokymo lygiuose per visą gyvenimą, atsižvelgiant į demografinius pokyčius. Tai pasiekiama per švietimą ir mokymą bei neformalų ir neinstitucinį mokymąsi.
                        
                     
                           —
                        
                        
                           Švietimas ir mokymas didina jaunimo sąmoningumą aplinkosaugos klausimais ir padeda geriau suvokti, kad darnus ekonomikos augimas, atkreipiant dėmesį į dabartinės kartos poreikius, neturi kelti pavojaus ateities kartoms.
                        
                     
         
               8.
            
            
               „Didesnės socialinės sanglaudos“ srityje švietimas ir mokymas skatina supratimą ir toleranciją. Be to, visiems suteikia teisingesnę gyvenimo pradžią.
               
                           —
                        
                        
                           Ankstyvasis ugdymas suteikia geriausią galimybę ugdyti vaikų socialinius įgūdžius ir paruošti juos vis labiau įvairėjančių kultūrų pasauliui, kuriame gyvename, visų pirma mažiau galimybių turinčius vaikus geriau paruošti mokyklai.
                        
                     
                           —
                        
                        
                           Pilietinis švietimas plačiąja prasme, įskaitant galimybes dalyvauti pilietinėje visuomenėje, yra papildoma priemonė kovoti su kultūrine ir socialine atskirtimi bei palengvinti jaunų žmonių bei žmonių, turinčių specialių poreikių, integraciją į visuomenę.
                        
                     
         PRISIMENA, KAD:
   
               9.
            
            
               Pagal Lisabonos išvadas Taryba susitarė dėl nuoseklios ir integruotos veiklos programos, dabar vadinamos „Švietimas ir mokymas 2010“. Taryba ir Komisija 2004 m. vasario mėn. priimtame bendrame tarpiniame pranešime Europos Vadovų Tarybai nurodė tris prioritetines sritis, kuriose nedelsiant reikia imtis tolesnių veiksmų:
               
                           —
                        
                        
                           Reformą ir investicijas nukreipti į žiniomis paremtai visuomenei svarbiausias sritis.
                        
                     
                           —
                        
                        
                           Mokymąsi visą gyvenimą paversti realybe.
                        
                     
                           —
                        
                        
                           Sukurti Europos švietimo ir mokymo erdvę.
                        
                     
         
               10.
            
            
               Buvo susitarta dėl Europaso ir kitų svarbių klausimų, pavyzdžiui, neformalaus ir neinstitucinio mokymosi nustatymo ir įvertinimo, profesinio švietimo ir mokymo (PŠM) kokybės užtikrinimo bei visą gyvenimą trunkančio orientavimo. Dabar prioritetas turėtų būti teikiamas šių susitarimų įgyvendinimui nacionaliniu lygiu. PŠM reformų ir investicijų ateities prioritetai yra apibrėžti 2004 m. lapkričio 15 d. priimtose Tarybos išvadose, kurios davė pagrindą 2004 m. gruodžio 14 d. priimtam Maastricht Communiqué.
            
         
               11.
            
            
               Bolonijos procesas paskatino visos Europos aukštojo mokslo programų reformos pažangą. Be to, 2003 m. gruodžio mėn. buvo priimta Erasmus Mundus programa, kuria siekiama padaryti ES kokybiško mokymosi centru pasaulyje. Tačiau daugiau ES veiksmų ir paramos suteiktų galimybę aukštojo mokslo įstaigoms atlikti pagrindinį vaidmenį siekiant Lisabonos tikslų.
            
         
               12.
            
            
               Siekdama stebėti pažangą, padarytą įgyvendinant veiklos programą, 2003 m. gegužės mėn. Taryba nustatė tam tikras užduotis visai ES. Jos yra ypač svarbios Lisabonos strategijai ir todėl turėtų būti pasiektos iki 2010 m.
            
         
               13.
            
            
               Nacionaliniu lygiu švietimo ir mokymo sistemos jau modernizuojamos, bet reikia dar daug ką atlikti reikiamoms reformoms įgyvendinti.
            
         REKOMENDUOJA
   
               14.
            
            
               Ruošiant kitą bendrą Tarybos ir Komisijos pranešimą 2006 m. Europos Vadovų Tarybai, imtis tolesnių veiksmų Europos ir nacionaliniu lygiu atsižvelgiant į Lisabonos tarpinę peržiūrą pagal „Švietimo ir mokymo 2010“ prioritetų svertus, nurodytus 2004 m. bendrame tarpiniame pranešime, visų pirma dėl veiksmų ugdant žmogiškąjį kapitalą:
               
                           —
                        
                        
                           Reformą ir investicijas nukreipti į žiniomis paremtai visuomenei svarbiausias sritis
                           
                                       —
                                    
                                    
                                       Pasiekti Lisabonos tikslą ženkliai padidinti ir veiksmingai naudoti valstybės ir privačias investicijas į švietimą ir mokymą.
                                    
                                 
                                       —
                                    
                                    
                                       Ugdyti kokybės kultūrą ir įvertinimo sistemas siekiant užtikrinti, kad ES švietimo ir mokymo sistemos taptų pasaulinės kokybės standartu.
                                    
                                 
                                       —
                                    
                                    
                                       Gerinti valdymą nacionaliniu lygiu įtraukiant visus svarbius dalyvius, įskaitant socialinius partnerius, ir gerinant koordinavimą tarp atitinkamų valdžios institucijų.
                                    
                                 
                                       —
                                    
                                    
                                       Stiprinti švietimo ir kitų politikos sričių, pavyzdžiui, užimtumo, mokslinių tyrimų bei naujovių ir makroekonomikos politikos, sąveiką ir papildomumą.
                                    
                                 
                     
                           —
                        
                        
                           Mokymąsi visą gyvenimą paversti realybe:
                           Nacionalinėse mokymosi visą gyvenimą strategijose turėtų būti siekiama, kad visi piliečiai įgytų pagrindines kompetencijas, kurių jiems reikės žinių visuomenėje, ir kad būtų sukurtos atviros, patrauklios ir prieinamos mokymosi aplinkos. Šie tikslai gali būti pasiekti šiomis priemonėmis:
                           
                                       —
                                    
                                    
                                       Didinant mokymosi visą gyvenimą galimybes, pavyzdžiui per nuotolinį mokymąsi, visų pirma naudojant informacines ir komunikacines technologijas.
                                    
                                 
                                       —
                                    
                                    
                                       Skatinant poreikį mokytis visą gyvenimą naudojant profesinės veiklos ir šeimos suderinimo priemones.
                                    
                                 
                                       —
                                    
                                    
                                       Nustatant tęstinio mokymo (darbdaviai, darbuotojai ir valstybės tarnyba) išlaidų pasidalijimo modelius.
                                    
                                 
                                       —
                                    
                                    
                                       Parengiant nacionalines strategijas, siekiančias inter alia užpildyti esančią mokymosi visą gyvenimą galimybių prieinamumo spragą tarp didelių ir mažų bendrovių bei tarp aukštos ir žemos kvalifikacijos asmenų.
                                    
                                 
                                       —
                                    
                                    
                                       Priimant tolesnę integruotą mokymosi visą gyvenimą veiksmų programą.
                                    
                                 
                     
                           —
                        
                        
                           Sukurti Europos švietimo ir mokymo erdvę:
                           
                                       —
                                    
                                    
                                       Stiprinti atvirą koordinavimo metodą, pavyzdžiui:
                                       
                                                   —
                                                
                                                
                                                   dirbant kartu besimokančiųjų grupelėse, leidžiančiose valstybėms narėms daugiau dėmesio skirti prioritetinėms sritims;
                                                
                                             
                                                   —
                                                
                                                
                                                   gerinant švietimo ir mokymo statistikos taikymo sritį, tikslumą bei patikimumą;
                                                
                                             
                                                   —
                                                
                                                
                                                   nustatant naujų sričių rodiklius ir padedant jiems veikti, kaip numatyta bendrame tarpiniame pranešime, įtraukiant ir 2002 m. kovo mėn. Barselonos Europos Vadovų Tarybos prašytą užsienio kalbos kompetencijos rodiklį.
                                                
                                             
                                 
                                       —
                                    
                                    
                                       Priimti bendrus atskaitos taškus Europos lygiu tokiose srityje kaip pagrindinės kompetencijos ir mokytojų bei instruktorių rengimas;
                                    
                                 
                                       —
                                    
                                    
                                       Stiprinti aukštojo mokslo įstaigų vaidmenį Lisabonos strategijoje ir gerinti aukštojo mokslo kokybę siekiant stiprinti jo tarptautinį patrauklumą ir studentų bei personalo mobilumą.
                                    
                                 
                                       —
                                    
                                    
                                       Stiprinti aukštojo mokslo ir mokslinių tyrimų sąveiką bei papildomumą ir pasinaudojant jaunų mokslo darbuotojų mobilumu ir kokybės centrų tinklu skatinti naujoves ir užimtumą.
                                    
                                 
                                       —
                                    
                                    
                                       Iki 2006 m. pabaigos parengti Europos kvalifikacijų standartų metmenis, pagrįstus kompetencijomis ir mokymosi rezultatais, kurie taptų bendru standartu, apimančiu PŠM ir bendrąjį lavinimą (vidurinį ir aukštąjį).
                                    
                                 
                     
         RAGINA EUROPOS VADOVŲ TARYBĄ:
   
               15.
            
            
               Dar kartą patvirtinti, kad mokymasis visą gyvenimą yra ir bus sine qua non siekiant Lisabonos tikslų. Todėl sėkmingas „Švietimas ir mokymas 2010“ veiklos programos įgyvendinimas yra labai svarbus siekiant plėsti žinias ir naujoves bei sukurti daugiau ir geresnių darbo vietų.
            
         
               16.
            
            
               Pasinaudoti tarpine peržiūra suteikiant prioritetą:
               
                           —
                        
                        
                           iki 2006 m. valstybėse narėse įgyvendinamoms nuoseklioms ir visapusėms mokymosi visą gyvenimą strategijoms, apimančioms visus švietimo bei mokymo lygius ir aspektus, kad būtų ugdomi reikiami įgūdžiai ir kompetencijos, įtraukiant visus atitinkamus dalyvius.
                        
                     
                           —
                        
                        
                           kokybės visuose švietimo ir mokymo sistemų lygiuose skatinimui palaikant darbo vietas ir augimą bei socialinę sanglaudą.
                        
                     
                           —
                        
                        
                           „Švietimas ir mokymas 2010“ veiklos programos įgyvendinimui valstybėse narėse, įskaitant reikiamą investicijų į švietimą ir mokymą padidinimą ir veiksmingesnį jų naudojimą;
                        
                     
                           —
                        
                        
                           tvirtesniam Europos bendradarbiavimui švietimo ir mokymo srityje siekiant skatinti ir remti reformą, visų pirma
                           
                                       —
                                    
                                    
                                       per mokymąsi kartu, kuris tampa svarbesnis valstybių narių poreikiams;
                                    
                                 
                                       —
                                    
                                    
                                       gerinant pažangos stebėsenos kokybę;
                                    
                                 
                                       —
                                    
                                    
                                       didinant PŠM, aukštojo mokslo ir mokslinių tyrimų įnašą į Lisabonos strategiją;
                                    
                                 
                                       —
                                    
                                    
                                       parengiant ir įgyvendinant Europos kvalifikacijų standartų metmenis.
                                    
                                 
                     
         
               17.
            
            
               Pakviesti Tarybą (Švietimas, jaunimas ir kultūra) prisidėti prie jos kompetencijai priklausančių aspektų, t. y. švietimo ir mokymo, stebėsenos atsižvelgiant į Lisabonos strategijos pranešimų mechanizmus.
            
         
               18.
            
            
               Atsižvelgiant į Lisabonos strategijos tarpinę peržiūrą, įtraukti Europos jaunimo pakto iniciatyvą, kad būtų ugdoma jaunų europiečių karta, kuri gautų aukštos kokybės darbo vietų, aukštą išsilavinimo lygį ir mokytųsi siekdama gerinti savo prisitaikymo galimybes, bei apibrėžti konkrečių priemonių, reikalingų šiam tikslui, kryptis atsižvelgiant į „Švietimas ir mokymas 2010“ ir esamas programas.